PPPM ตัดใจขายหุ้น STAR ออกกว่า 4% คาดนำเงินใช้หนี้หุ้นกู้
PPPM ตัดใจขายหุ้น STAR ออกกว่า 4% คาดนำเงินใช้หนี้หุ้นกู้
PPPM ตัดใจขายหุ้น STAR ออกกว่า 4% คาดนำเงินใช้หนี้หุ้นกู้
3 ก.ย. 2562

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้รับรายงานการจำหน่าย หุ้นของบริษัท สตาร์ ยูนิเวอร์แซล เน็ตเวิร์ค จำกัด (มหาชน) หรือ STAR โดย บริษัท พีพี ไพร์ม จำกัด (มหาชน) หรือ PPPM ซึ่งเป็นการจำหน่ายเมื่อวันที่ 27 ส.ค.2562 จำนวนหลักทรัพย์ที่จำหน่ายคิดเป็น 4.74% และส่งผลให้จำนวนหลักทรัพย์ภายหลังการจำหน่ายคิดเป็น 6.98% ของสิทธิออกเสียงทั้งหมดของกิจการ
อนึ่ง จากข้อมูลภาพรวมผู้ถือหุ้นล่าสุด ณ วันที่ 26 มี.ค.2562 พบว่า บริษัท พีพี ไพร์ม จำกัด (มหาชน) หรือ PPPM เป็นผู้ถือหุ้นรายใหญ่อันดับ 2 ของ STAR ถือหุ้นอยู่ทั้งหมด 31,750,200 หุ้น หรือ 11.72%
โครงสร้างผู้ถือหุ้นอันดับ 1-5 มีดังนี้
ที่มา ตลท. (ภาพรวมข้อมูลผู้ถือหุ้น ณ วันที่ 26/03/2562)
ทั้งนี้มีการตั้งข้อสังเกตว่าการจำหน่ายหุ้นดังกล่าวเป็นการขายสินทรัพย์เพื่อนำเงินมาใช้ในการชำระหนี้หุ้นกู้ โดยวานนี้ (2 ก.ย.) มีรายงานว่า บริษัท พีพี ไพร์ม จำกัด (มหาชน) หรือ PPPM เปิดเผยว่า ผู้ถือหุ้นกู้มีมติอนุมัติแผนขยายระยะเวลาการชำระไถ่ถอนเงินต้นของหุ้นกู้ครั้งที่ 2/2561 มูลค่า 319.50 ล้านบาท ซึ่งครบกำหนดไถ่ถอนเมื่อวันที่ 2 ส.ค.62 โดยมีธนาคารไทยพาณิชย์ จำกัด (มหาชน) หรือ SCB เป็นผู้แทนผู้ถือหุ้นกู้
โดยขยายระยะเวลาการชำระไถ่ถอนเงินต้นของหุ้นกู้นี้ออกไปถึงวันที่ 2 ก.ค.63 หรือขยายไป 330 วัน พร้อมจ่ายอัตราดอกเบี้ย 7.75% ต่อปี จากเดิม 7.25% ต่อปี แต่ไม่อนุมัติผ่อนผันยกเว้นอัตราดอกเบี้ยผิดนัดชำระ ในอัตราดอกเบี้ย 2% ต่อปี ส่งผลให้บริษัทต้องจ่ายดอกเบี้ยที่ครบกำหนดชำระงวดวันที่ 2 ส.ค.62 ถึง 2 ก.ย.62 ในอัตรา 9.75% ต่อปี
ทั้งนี้ PPPM จะใช้แหล่งเงินทุนจากการขายทรัพย์สินบางส่วนออกไป โดยเฉพาะโรงไฟฟ้าพลังงานความร้อนใต้พิภพในประเทศญี่ปุ่นที่มีอยู่ 23 ยูนิต ซึ่งมี 15 ยูนิตที่จำหน่ายไฟฟ้าเชิงพาณิชย์ (COD) แล้ว อย่างไรก็ตามที่ผ่านมาก็มีผู้ติดต่อขอซื้อพร้อมวางเงินมัดจำเข้ามาแล้วบางส่วน และยังมีผู้ที่สนใจได้ติดต่อขอซื้อเข้ามาอีกจำนวนหลายราย รวมถึงบริษัทยังมีทรัพย์สินอีกหลายรายการที่ไม่ก่อให้เกิดรายได้ เพื่อใช้ในการไถ่ถอนหุ้นกู้เมื่อครบกำหนด อ่านเพิ่มเติม ผู้ถือหุ้นกู้ไฟเขียว! ยืดเวลาไถ่ถอนเงินต้นอีก 330 วัน แต่ไม่อนุมัติแก้ไขดอกเบี้ย